160 साल का बूढ़ा इंजन 11 साल की रिपेयर के बाद ट्रैक पर फेल
पठानकोटसे जोगिंद्र नगर के बीच नैरोगेज पटरी पर 100 साल से अधिक समय तक दौड़ने वाले स्टीम इंजन को हेरिटेज के तौर पर टूरिस्टों के लिए चलाने की योजना पर तषारापात होता लग रहा है।
160 साल पुराने भाप के बूढ़े इंजन को अमृतसर लोको शेड में रिपेयर के लिए 11 साल तक रखा गया और मंगलवार को ट्रायल के लिए यहां लाकर 6 घंटे तक स्ट्रीम दी गई, डीजल इंजन से बांधकर खींचा गया, लेकिन भाप का इंजन दौड़ नहीं सका। देश में गिने-चुने बचे इंजन को टूरिस्टों के लिए पालमपुर रखना चाहता है।11 साल पहले इंजन को रिपेयर के लिए अमृतसर लोको शेड भेजा गया था। बुधवार को ही इसे यहां लाया गया। दिल्ली अंबाला से स्पैशल टीम की जांच के बाद ट्रायल के लिए स्टीम इंजन में कोयला डाल कर इसकी भाप, हैड लाइट और व्हिसिल की जांच हुई। मंगलवार सुबह शैड से बाहर निकाल कर इसे ट्रैक पर लाया गया। इंजन को चलाने के लिए 9 से 11 किलो स्टीम चाहिए। साढ़े नौ किलोग्राम स्टीम होने पर रेलवे अधिकािरयों ने इसे चलाने का प्रयास किया। डीजल इंजन से जोड़ कर इसे थोड़ी दूर तक चलाया गया, लेकिन डीजल इंजन हटाने के बाद फिर वहीं पर ही खड़ा हो गया। स्टीम इंजन को चलाने के लिए रेलवे की ओर से एक ड्राईवर, बायलर मैन सहायक फायरमैन का भी प्रबंध किया गया है। यदि स्टीम इंजन का ट्रायल सफल होगा तो इसे तीन डिब्बों के साथ पालमपुर तक चलाया जाएगा। उसके बाद पालमपुर में ही खड़ा कर दिया जाएगा तथा पर्यटकों की मांग के अनुसार इसे चलाने की रेलवे की योजना है।
(2003 की फाइल फोटो)ट्रायल के दौरान भाप छोड़ता स्टीम इंजन। (दाएं) इंजन की स्टीम चेक करते रेलवे कर्मचारी।
40 साल पहले बंद हो गए थे स्टीम इंजन : एडीएमई
एडीएमईजितेन्द्र सिंह ने बताया कि इस इंजन का 2003 में पठानकोट से ज्वालामुखी रोड तक 30 कि.मी. तक ट्रायल लिया था। ट्रायल कामयाब भी रहा, लेकिन ब्वायलर का सही ढंग से काम कर पाने की वजह से 2006 में उसे अमृतसर लोको में रिपेयर के लिए भेज दिया गया था। पठानकोट से जोगिंद्रनगर नैरोगेज सेक्शन पर चलने के लिए स्टीम इंजन 1857 में लंदन से डिजाइन होकर आया था। 1972 तक ये चले और इस साल डीजल इंजन आने के बाद उन्हें बंद कर दिया गया था।
निराशा
hin_Deva hin_Deva hin_Deva hin_Deva hin_Deva hin_Deva mar_Deva